Dəməşq saatı ilə

Dəməşq saatı ilə (farsca: به وقت شام) — İbrahim Hatemikiyanın rejissorluğunu və ssenaristliyini etdiyi filmdir.

 Mövzusu 
2018-ci il istehsalı filmdir. Film Suriya vətəndaş müharibəsindən bəhs edir. Film pilot və pilot köməkçisi olan ata-oğulun (Əli və Yunis) Şərqi Suriyada İŞİD-in mühasirəsində olan insanlara İlyuşin yük təyyarəsi ilə humanitar yardım aparan zaman İŞİD qüvvələri tərəfindən təyyarələrinin vurulmasından bəhs edir.

Filmin ilk ekrana çıxma tarixi 2018-ci ilin 14 mart tarixidir. Filmdə həmçinin, Hadi Hajezifar, Babək Həmidiyan ilə yanaşı Suriyalı və İraqlı aktyorlar da çəkilmişdir.

Film Berlin Film Festivalında da nümayiş etdiriləcəkdir.

 Film haqqında fikirlər 
İranın xarici işlər naziri Məhəmməd Cavad Zərif və İranın Qüds qüvvələrinin komandanı Qasım Süleymani filmi "şah əsər" adlandırmışdır.

Filmdə pilot rolunu oynayan Hajezifar öz işindən o qədər də razı qalmadığını bildirmişdir. Ümumiyyətlə tənqidçilərdən müsbət rəy toplayan filmin bundan sonra Cənubi Koreyada, Yaponiyada, İraqda və Livanda nümayiş olunması gözlənilir.

 Mükafatlar 
Filmin rejissoru İbrahim Hatemikiya bu filmdəki işinə görə ən yaxşı rejissor nominasiyasında Kristal Simurq mükafatına layiq görülmüşdür. Bu film bundan əlavə ən yaxşı bəstəkar işinə və ən yaxşı səs effektlərinə görə də iki Kristal Simurq mükafatına layiq görülmüşdür.

 Aktyorlar 

 İranlı aktyorlar 
 Babək Həmidyan
 Hadi Hajezifar
 Əbdülrza Nəsari
 Rəzag Radan
 Mənsur Navaseri
 Afşin Talibi
 Vahid Abdullazadə
 Əziz Nəğdi
 Qüdrətullah Bayat
 Məlik Absalan
 Cəlal Nəcəfi
 Əli Abadi
 Cəlal Zəndəş

 Digər ölkələrdən olan aktyorlar 
 Pier Dağer
 Xalid əl Sayed
 Rami Atallah
 Ləth əl Müfti
 Məhəmməd Şaban
 Münsər Zeynəddin
 Yusif Salama
 Əli Sukkar
 Samir Xəlili

 İstinadlar 

 Həmçinin bax 
 İbrahim Hatemikiya


Kateqoriya:İran filmləri
Kateqoriya:İbrahim Hatemikiyanın filmləri
Kateqoriya:Suriya haqqında filmlər